## Rahvusvaheliste suursündmuste toetamise taotluste valikumetoodika

1. **Taotluse hindamise kord** 
   1. Nõuetele vastavaks tunnistatud taotlustele annavad hindamiskomisjonile materjalide ettevalmistamiseks eelhinnangu EAS Turismiarenduskeskuse ekspert ja Regionaalarengukeskuse arenduskonsultant (edaspidi: *arenduskonsultant*) alljärgnevate hindamiskriteeriumite ja nende alakriteeriumide lõikes hindeskaalade alusel.
   2. Spetsiifiliste valdkondade eelhindamise käigus kaasatakse vajadusel täiendav valdkondlik ekspert, kes hindab taotlust oma valdkonnas.
   3. Taotluse eelhindamise käigus võib ekspert arenduskonsultandi kaudu küsida taotlejalt taotluses esitatud andmete osas täpsustusi ja taotluse hindamiseks täiendavalt vajalikku informatsiooni.
   4. Taotlust hinnatakse käesoleva valikumetoodika punktis 2 loetletud nelja hindamiskriteeriumi alusel.
   5. Toetuse saamiseks esitatud taotlusi hinnatakse skaalal 0 kuni 4. Käesolevas valikumetoodikas on kirjeldatud hinded: 0 = puudulik, 2 = keskpärane ja 4 = väga hea. Hinne 1 on hinnete 0 ja 2 vahepealne ja hinne 3 on hinnete 2 ja 4 vahepealne hinnang.
   6. Iga hindamiskriteerium koosneb ühest või enamast alakriteeriumist. Iga hindamiskriteeriumi hinne on selle alakriteeriumite kaalutud keskmine hinne.
   7. Taotluse hindamisel võetakse arvesse nii taotluses sisalduv kui ka muud andmed, mis on kättesaadavad avalikest andmekogudest.
   8. Taotluste hindamisel on hindajatel õigus muu hulgas hinnata taotluses esitatud informatsiooni (sh esitatud prognooside) realistlikkust, asjakohasust ning põhjendatust.
   9. Hindamise tulemusena koostavad arenduskonsultant ja ekspert igale taotlusele hindamisaruande, milles sisalduvad kõikide kriteeriumite ja alakriteeriumite hinded, taotluse koondhinne ning põhjendused.
   10. Taotluse koondhinne on nelja hindamiskriteeriumi kaalutud keskmine hinne, mis esitatakse hindamiskomisjoni liikmetele.
   11. Taotluste lõplik hindamine toimub hindamiskomisjonis.
   12. Hindamiskomisjoni liikmed hindavad taotlust omakorda kõikide kriteeriumide ja alakriteeriumi lõikes. Hindamiskomisjoni liikmete hinded võetakse kokku ühtse aritmeetilise keskmisena hindamistabelis, mis seejärel korrutatakse läbi kriteeriumi tähtsuse osakaaluga ning saadud tulemused summeeritakse koondhindeks.
   13. Kui hindamiskomisjoni liige hindab sama kriteeriumi teistest komisjoniliikmetest oluliselt (2 või rohkema palli ulatuses) erinevalt, siis komisjoni liikme arvamus protokollitakse.
   14. Taotluse koondhinne ja hindamiskriteeriumite hinded arvutatakse täpsusega 2 kohta peale koma. Kõik hinded põhjendatakse.
   15. Taotlus kuulub rahuldamisele, kui taotluse koondhinne on vähemalt 2,75 ja ühegi käesoleva valikumetoodika punktis 2 toodud kriteeriumi hinne ei ole väiksem kui 2,00 ning taotluse rahastamise summa ei ületa taotlusvooru eelarvet. Juhul kui lävendi ületavate taotluste summa ületab taotlusvooru eelarvet, rahuldatakse taotlused vastavalt hindamise tulemusena tekkinud pingereale.
   16. Taotluste rahastamise eelarve täitumise korral võrdsete tulemustega taotluste vahel tehakse valik selle projekti kasuks, mille kriteeriumi nr 1 hinne on kõrgem.
2. **Valikukriteeriumid**

Vastavaks tunnistatud taotlusi hinnatakse neljas hindamisblokis järgmiste kriteeriumite lõikes:

* 1. projekti mõju meetme tegevuse tulemuste saavutamisele – 60% maksimaalsest koondhindest;
  2. taotleja organisatsiooniline võimekus ja projektimeeskonna võimekus – 20% maksimaalsest koondhindest;
  3. projekti põhjendatus ja projekti ettevalmistuse ning väliskülastajatele suunatud tegevuste kvaliteet– 20% maksimaalsest koondhindest.

|  |  |  |  |
| --- | --- | --- | --- |
| **KRITEERIUM 1**  **Projekti mõju meetme tegevuse tulemuste saavutamisele - 60% maksimaalsest koondhindest.** | **Puudulik hinnang taotlusele**  **(hinne “0”)** | **Keskpärane hinnang taotlusele (hinne „2“)** | **Väga hea hinnang taotlusele**  **(hinne “4”)** |
| Hinnatakse: projekti mõju Eesti kui rahvusvaheliste sündmuste toimumise sihtkoha tuntuse suurenemisele prioriteetsetel sihtturgudel ja rahvusvahelise nõudluse kasvule; projekti mõju rahvusvahelise konkurentsivõime kasvule; mõju ööbimiste arvu kasvule Eesti majutusettevõtetes; mõju turismi hooajalisuse vähendamisele; säästva arengu printsiipide rakendamist, sündmuse toimumise mõju väikese ja keskmise suurusega ettevõtetele, sihtkohale ning koostööd turismiteenuste pakkujatega ning innovaatilist lähenemist projekti läbiviimisel. | | | |
| **Alakriteerium 1.1 Projekti mõju Eesti kui rahvusvaheliste sündmuste toimumise sihtkoha tuntuse suurenemisele ja sündmuse rahvusvahelise nõudluse kasvule prioriteetsetel sihtturgudel. Kaal 30%.**  Hinnatakse, mil määral toetatav sündmus mõjutab väliskülastaja reisiotsust, projekti mõju sihtkoha tuntuse suurenemisele prioriteetsetel sihtturgudel, välisturgudele suunatud turundustegevuste ja rahvusvaheliste meediakajastuste ulatust. | Projekti mõju Eesti kui rahvusvaheliste sündmuste toimumise sihtkoha tuntuse suurenemisele on nõrk:   * Arendatav sündmus ei ole reisimotivatsiooniks Eestisse reisimisel, puuduvad tõendid, et sündmuse turundamine mõjutab väliskülastaja reisiotsust. * Turundustegevuste läbiviimine ei avalda mõju Eesti kui sündmuste toimumise sihtkoha tuntuse suurenemisele prioriteetsetel sihtturgudel. * Toetusel ei ole mõju sündmuse rahvusvahelise nõudluse kasvule. Turundustegevusi väliskülastajatele on planeeritud vähesel määral ning nende läbiviimisel puudub mõju soovitud väliskülastajate ööbimiste arvu saavutamiseks. * Sündmusega ei kaasne rahvusvahelist meediakajastust või on sündmuse rahvusvaheline meediakajastus valdkondliku iseloomuga või ei suurenda sihtkoha tuntust välisturgudel. * Kavandatavad turundustegevused ja valitud turunduskanalid ei sobi sihtrühmale või keskenduvad ainult nišiväljaannetele ja väga kitsale sihtgrupile. * Välisturul toimuvad turundusüritused ja tegevused on planeeritud vahetult enne sündmust (vähem kui 3 kuud enne sündmuse toimumist), partnereid läbiviimisesse ei kaasata. * Sündmuse turundusmaterjalid ei sisalda informatsiooni sihtkoha turismitoodete ja -teenuste kohta. * Turunduskanalites kasutatakse ainult Welcome to Estonia logo, Eesti turunduskontseptsiooni muid elemente ei rakendata. | Projekti mõju Eesti kui rahvusvaheliste sündmuste toimumise sihtkoha tuntuse suurenemisele on keskpärane:   * Arendatav sündmus on reisimotivatsiooniks Eestisse reisimisel, kuid väliskülastaja reisiotsust mõjutavad pigem muud tegurid. * Turundustegevuste läbiviimine avaldab keskpärast mõju Eesti kui sündmuste toimumise sihtkoha tuntuse suurenemisele 3 prioriteetsel sihtturul. * Toetusel on keskmine mõju sündmuse rahvusvahelise nõudluse kasvule. Turundustegevuste mahud võimaldavad saavutada toetuse andmise tingimustes toodud väliskülastajate ööbimiste miinimumarvu. * Sündmuse rahvusvahelise meediakajastuse mõju Eesti kui sihtkoha tuntusele on keskpärane. Sündmust kajastatakse rahvusvahelises pressis uudisena. * Turunduskanalid ja -tegevused on üldised ja pole konkreetsele sihtgrupile suunatud. * Kasutatakse traditsioonilisi turunduskanaleid ja –tegevusi (näiteks antakse välja trükised, informatsiooni levitatakse ainult sündmuse ametlikes veebikanalites jms). * Välisturul toimuvad turundusüritused ja tegevused on planeeritud vähem kui 5 kuud enne sündmust, koostööpartnereid selle läbiviimisesse ei kaasata. * Tutvusta Eestit turunduskontseptsiooni rakendamine sündmuse turunduskanalites on juhuslik. * Sündmuse turundusmaterjalid sisaldavad sihtkoha lühitutvustust ja viidet edasisele informatsioonile, kuid sündmusega seotud pakkumisi pole eraldi välja toodud. * Sündmuse koostööpartnerid ja toimumise sihtkoht on kaasatud sündmuse turundustegevustesse. * Turunduskanalites kasutatakse Welcome to Estonia logo ja muid turunduskontseptsiooni elemente, kuid need pole läbivalt seotud turundustegevustes, sündmuse toimumiskohas ja meediakajastustes. | Projekti mõju Eesti kui rahvusvaheliste sündmuste toimumise sihtkoha tuntuse suurenemisele on väga suur:   * Arendatav sündmus on peamiseks reisimotivatsiooniks Eestisse reisimisel ning sündmuse toimumine mõjutab väliskülastaja reisiotsust. * Turundustegevuste läbiviimisega kaasneb märkimisväärne mõju Eesti kui sündmuste toimumise sihtkoha tuntuse suurenemisele 3 prioriteetsel sihtturul. * Toetusel on suur mõju sündmuse rahvusvahelise nõudluse kasvule. Turundustegevuste mahud tagavad korraldaja poolt prognoositud väliskülastajate ööbimiste arvu. * Sündmuse rahvusvahelise meediakajastuse mõju Eesti kui sihtkoha tuntusele on väga suur ja sisaldab sihtkoha laiemat tutvustust ja Eestis asuvate teiste samalaadsete sündmuste või sündmuse toimumiskohtade tutvustust. * Sündmust kajastatakse rahvusvahelistes telekanalites koos Eestit kui reisisihti tutvustavate vaheklippidega. * Turunduskanalid ja -tegevused on ulatuslikud (nii peavoolumeedia kui ka nišiväljaanded), asjakohased ja sobilikud sihtrühmale (nii osalejatele kui ka väliskülastajatele). * Valitud turunduskanalid ja turundustegevused on efektiivsed ning uuenduslikud arvestades kaasaegset rahvusvahelist turunduspraktikat. * Välisturule suunatud turundusüritused ja -tegevused on kvaliteetsed ja vastavuses sihtgrupi ootustega saada informatsiooni nende jaoks mõistlikul ajal (olenevalt turust 7-12 kuud) enne sündmuse toimumist, turundustegevuste läbiviimisesse kaasatakse välispartnereid. * Eesti turunduskontseptsiooni rakendatakse sündmuse turundustegevustes, sündmuse toimumiskohas ja meediakajastustes. * Sündmuse turundusmaterjalid sisaldavad informatsiooni mh sihtkoha erinevate turismitoodete ja -teenuste kohta. * Sündmuse koostööpartnerid ja toimumise sihtkoht on turundustegevustesse kaasatud ning aitavad müüa ja turundada sündmust ka oma kanalites. |
| **Alakriteerium 1.2. Projekti mõju sündmuse rahvusvahelise konkurentsivõime kasvule. Kaal 20%.** Hinnatakse projekti mõju sündmuse rahvusvahelisele konkurentsivõimele, kas projektis kavandatud väliskülastajatele suunatud ettevalmistavad tegevused aitavad saavutada planeeritud tulemusi, kas projektil on mõju sündmuse jätkusuutlikkusele ning taotleja majandustegevusele; kas projekti tegevuste elluviimisega kasvab sihtgruppidele suunatud tegevuste kvaliteet ning kas rakendatakse innovaatilist lähenemist projekti tegevustes. | Projekti mõju sündmuse rahvusvahelise konkurentsivõime suurendamisele on väike ning ei oma potentsiaali konkurentsieelise saavutamiseks välisturgudel.   * Sihtgruppide vajadused ei ole määratletud, projekti tegevuste elluviimisega ei kaasne sihtgruppidele suunatud kvaliteedi kasvu. * Sündmuse programm ei arvesta väliskülastajate huvidega. * Sündmuse väliskülastajate klienditeekonda pole teadvustatud. * Sündmuse kvaliteet ei vasta väliskülastaja ootustele ega tarbimisharjumustele. * Piletimüügi või registreerimise kohta puudub informatsioon. Piletite müük ja registreerimine on läbi mõtlemata. * Sündmuse korraldajal puuduvad pileti broneerimise ja annulleerimise tingimused, registreerimisega sündmuse puhul registreerimistasu tasumise ja osavõtust loobumise tingimused. * Planeeritud müügitulu sündmuse korraldamise aastate käigus ei kasva ning ei oma seega mõju taotleja majandustegevusele ega oma mõju sündmuse edasise jätkusuutlikkuse tagamiseks. * Erivajadustega (nägemis-, kuulmis ja liikumispuuetega) inimestele sündmusele ligipääsu kohta informatsiooni ei jagata ja ligipääs sündmusele pole kirjeldatud. * Lisateenuseid ja tegevusi erinevatele sihtgruppidele ei pakuta või uuenduslikke lähenemisviise ei otsita. | Projekti mõju sündmuse rahvusvahelise konkurentsivõime suurendamisse on keskpärane. Sündmus ei kasuta oma potentsiaali täies mahus.   * Sihtgruppide vajadused on määratletud üldiselt, projekti tegevuste elluviimisega kasvab sihtgruppidele suunatud tegevuste kvaliteet. * Sündmuse programm ei arvesta kõikide sihtgruppide huvidega. * Sündmuse väliskülastajate klienditeekond ei ole tervikuna läbi mõeldud. * Sündmuse kvaliteet vastab väliskülastajate ootustele ning tarbimisharjumustele. * Piletimüük või registreerimine on avatud mõistliku aja jooksul (vahendajale 1 a, lõpptarbijale 4 kuud ja rohkem) enne sündmuse toimumist. * Sündmuse korraldajal on kehtestatud pileti broneerimise ja annulleerimise tingimused, registreerimisega sündmuse puhul registreerimistasu tasumise ja osavõtust loobumise tingimused. * Planeeritud müügitulu kasv omab keskpärast mõju taotleja majandustegevusele tagab sündmuse korraldamise projekti jooksul, kuid ei oma mõju sündmuse edasise jätkusuutlikkuse tagamiseks. * Erivajadustega (nägemis-, kuulmis ja liikumispuuetega) inimestele on kirjeldatud informatsiooni jagamine sündmusele ligipääsu kohta ja ligipääs sündmusele on olemas või võib muul viisil eeldada, et ligipääs sündmusele on olemas (nt pealtvaatajatele mõeldud ala asub kohas, mis vastab tingimustele). * Lisaks sündmuse programmile pakutakse kohapeal tavapäraseid lisateenuseid ja tegevusi (nt toitlustus, meelelahutusprogramm). | Projekti mõju sündmuse rahvusvahelise konkurentsivõime kasvule on kõrge. Kultuurisündmus omab rahvusvahelist tunnustust, spordisündmus õigust korraldada rahvusvaheline tiitlivõistlus.   * Sihtgruppide vajadused on selgelt määratletud, projekti tegevuste elluviimisega kasvab olulisel määral sihtgruppidele suunatud tegevuste kvaliteet. * Sündmuse programm arvestab kõikide sihtgruppide huvidega ning panustab sündmuse kvaliteedi kasvule. * Sündmuse korralduses lähtutakse väliskülastajate klienditeekonnast ja külastuselamus on tervikuna läbi mõeldud (nt võõrkeelse informatsiooni kättesaadavus enne sündmust, toimumiskoht on hästi leitav ja ligipääsetav, sündmus on väliskülastaja jaoks arusaadav jne). * Sündmuse kvaliteet vastab väliskülastajate ootustele ning tarbimisharjumustele. * Piletimüük või registreerimine on vahendaja ja lõpptarbija jaoks avatud mõistliku aja jooksul (vahendajale 1,5 aastat, lõpptarbijale 6 kuud) enne sündmuse toimumist. * Sündmuse korraldajal on kehtestatud pileti broneerimise ja annulleerimise tingimused, registreerimisega sündmuse puhul registreerimistasu tasumise ja osavõtust loobumise tingimused. * Planeeritud müügitulu kasv omab märkimisväärset mõju taotleja majandustegevusele ja tagab sündmuse edasise jätkusuutlikkuse. * Erivajadustega (nägemis-, kuulmis ja liikumispuuetega) inimestele on tagatud informatsioon sündmusele ligipääsu kohta ja ligipääs sündmusele. * Sündmuse korraldamises või väliskülastajatele suunatud kohapealsetes tegevustes rakendab korraldaja leidlikke lahendusi (pakutakse lisateenuseid või täiendavaid tegevusi erinevatele sihtgruppidele, programm või turundustegevused sisaldavad uuenduslikke lahendusi). |
| **Alakriteerium 1.3: Projekti mõju turismi hooajalisuse vähendamisele. Kaal 10%.**  Hinnatakse projekti mõju turismiteenuse ja -toote tarbimise perioodi pikenemisele väljaspool kõrghooaega (mai-august). | 0 - sündmusel puudub mõju turismi hooajalisuse vähendamisele. Sündmus toimub turismi kõrghooajal (juuli).  1 - sündmusel puudub mõju turismi hooajalisuse vähendamisele. Sündmus toimub turismi kõrghooajal (juuni, august).  2 - sündmuse toimumise mõjul suureneb turismiteenuste ja –toodete tarbimine väljaspool kõrghooaega mõningal määral. Sündmus toimub ajavahemikus aprill-mai, september-oktoober.  3 - sündmuse toimumise mõjul suureneb turismiteenuste ja –toodete tarbimine väljaspool kõrghooaega mõningal määral. Sündmus toimub ajavahemikus märts, november, detsember.  4 - sündmuse toimumise mõjul suureneb turismiteenuste ja –toodete tarbimine väljaspool kõrghooaega oluliselt. Sündmus toimub turismi madalhooajal ajavahemikus jaanuar-veebruar. | | |
| **Alakriteerium 1.4: Projekti mõju väliskülastajate ööbimiste arvu kasvatamisele Eesti majutusettevõtetes. Kaal 20%.**  Hinnatakse väliskülastajate ööbimiste koguarvu tasulistes majutusettevõtetes. Piisava põhjenduseta prognoos hinnatakse vastavalt selle hindega, milline oleks realistlik ööbimiste hulk. | 1 - minimaalse ööbimiste arvu saavutamine ei ole realistlik või piisavalt põhjendatud.  2 - sündmuse korraldamise tulemusena on väliskülastajate ööbimiste koguarvu prognoos majutusettevõtetes 6000-7500 ja piisavalt põhjendatud.  3 - Sündmuse korraldamise tulemusena on väliskülastajate ööbimiste koguarvu prognoos majutusettevõtetes 7501-9000 ja piisavalt põhjendatud.  4 - Sündmuse korraldamise tulemusena on väliskülastajate ööbimiste koguarv majutusettevõtetes üle 9001 ja piisavalt põhjendatud. | | |
| **Alakriteerium 1.5:**  **Projekti mõju koostööle sihtkoha ja turismiteenuste pakkujatega ning säästva arengu printsiipide rakendamine. Kaal 20%.**  Hinnatakse projekti mõju sündmuse toimumise piirkonna arengule ja koostööle sündmuste korraldajate ja turismiteenuste pakkujate vahel ning säästva arengu printsiipide rakendamist. | Projekti tulemused avaldavad vähest mõju sündmuse toimumise piirkonna majanduslikule arengule ning koostööle sündmuste korraldajate ja turismiteenuste pakkujate vahel:   * Sündmuse läbiviimisesse ei ole sihtkoha esindajaid, piirkonna ettevõtjaid ega kohalikke elanikke kaasatud. * Sündmuse korraldamisse kaasatud turismiteenuse pakkujate või piirkonna ettevõtete osalus on ebaselge. * Piirkonnas pakutavaid teenuseid ja ressursse kaasatakse projekti minimaalselt. Sündmuse toimumise mõjul suureneb turismiteenuste ja –toodete tarbimine sihtkohas väga vähesel määral. * Sündmuse väliskülastajateks on vaid võistlejad või esinejad, kellel üldjuhul pole piirkonna turismiteenuste tarbimiseks või vaatamisväärsustega tutvumiseks vaba aega. * Sündmuse läbiviimisel ja projekti tegevustes ei rakendata säästva arengu põhimõtteid. On oht, et sündmuse majanduslik mõju, mõju keskkonnale, regionaalsele arengule või kogukonnale on negatiivsed. * Projekti tulemused ei avalda mõju piirkonna külastatavuse suurenemisele. * Sündmuse toimumine ei avalda mõju ega lisaväärtust toimumise piirkonnale, ettevõtlus ei elavne ja potentsiaalset mõju tööhõivele (ka töökohtade säilitamisele) ei kaasne. | Projekti tulemused avaldavad keskpärast mõju iga sündmuse toimumise piirkonna majanduslikule arengule ning koostööle sündmuste korraldajate ja turismiteenuste pakkujate vahel:   * Sihtkoha esindajad, piirkonna ettevõtjad, kohalikud huvigrupid on informeeritud sündmuse toimumisest. * Sündmuse korraldamisse on kaasatud 2 turismiteenuse pakkujat või piirkonna ettevõtet, kelle teenused ei sisaldu piletihinnas või pole külastajatele tasuta kasutamiseks. * Sündmuse külastajate teenindamiseks kasutatakse mõningal määral piirkonnas pakutavaid teenuseid ja ressursse. Sündmuse toimumise mõjul suureneb turismiteenuste ja –toodete tarbimine sihtkohas. * Sündmuse läbiviimisel ja projekti tegevustes järgitakse mõningaid säästva turismi põhimõtteid. Sündmus omab mõningast positiivset mõju majandusele, keskkonnale ning regionaalsele arengule ja kogukonnale. * Projekti tulemused avaldavad mõningast mõju piirkonna korduvkülastatavuste tekkimisele. * Piirkonnas elavneb ettevõtlus ja tekib potentsiaalne mõju tööhõivele vaid sündmuse läbiviimise ajal. | Projekti tulemused avaldavad olulist positiivset mõju iga sündmuse toimumise piirkonna majanduslikule arengule ning koostööle sündmuste korraldajate ja turismiteenuste pakkujate vahel:   * Sündmuse läbiviimisesse on kaasatud sihtkoha esindajad, piirkonna ettevõtjad, kohalikud huvigrupid kõigile osapooltele kasutooval viisil. * Sündmuse korraldamisse on kaasatud rohkem kui 6 turismiteenuse pakkujat või piirkonna ettevõtet, kelle teenused ei sisaldu piletihinnas või pole külastajatele tasuta kasutamiseks. * Sündmuse külastajate teenindamiseks kasutatakse aktiivselt piirkonnas pakutavaid teenuseid ja ressursse. Sündmuse toimumise mõjul suureneb oluliselt turismiteenuste ja –toodete tarbimine sihtkohas. * Sündmuse läbiviimisel ja projekti tegevustes järgitakse [säästva turismi põhimõtteid](http://www.puhkaeestis.ee/et/eesti-turismiarenduskeskus/spetsialistile/turismi-tootearendus/saastva-turismi-valdkonnad-ja-voimalused). Sündmus omab positiivset mõju majandusele, keskkonnale ning regionaalsele arengule ja kogukonnale. * Projekti tulemused avaldavad märgatavat mõju piirkonna korduvkülastatavuste tekkimisele. * Tänu sündmusele elavneb piirkonnas ettevõtlus pikemal perioodil kui ainult sündmuse toimumise aeg ja tekib potentsiaalne mõju tööhõivele (nii olemasolevate töökohtade säilitamine kui ka uute töökohtade loomine). |

|  |  |  |  |
| --- | --- | --- | --- |
| **KRITEERIUM 2**  **Taotleja organisatsiooniline võimekus ja projektimeeskonna võimekus** **- 20% maksimaalsest koondhindest.** | **Puudulik hinnang taotlusele**  **(hinne “0”)** | **Keskpärane hinnang taotlusele (hinne „2“)** | **Väga hea hinnang taotlusele**  **(hinne “4”)** |
| Hinnatakse: projektimeeskonna suursündmuse korraldamise ja turundusalaste kogemuste, oskuste ja kompetentside olemasolu ning taotleja finantsvõimekust suursündmuse elluviimiseks. | | | |
| **Alakriteerium 2.1: Projektimeeskond ja kompetentsid. Kaal 50%.**  Hinnatakse projektimeeskonna suursündmuse korraldamise ja turundusalaste kogemuste, oskuste ja kompetentside olemasolu, arendustegevusi kompententside kasvatamiseks ning taotleja võimekust sündmuse elluviimiseks. | * Projektimeeskond on puudulikult komplekteeritud. Projektimeeskond pole piisava suurusega kavandatud tegevuste teostamiseks. Vastutusvaldkonnad ja vastutajad ei ole määratud. * Puuduvad vajalikud valdkondlikud kompetentsid, sh turundustegevuste eest vastutav spetsialist. Puudub eelnev rahvusvahelise sündmuse korraldamise kogemus. * Kaasatud meeskonnaliikmetele (sh vabatahtlikele) ei pakuta koolitust ega muid samaväärseid tegevusi kompetentsi tõstmiseks. * Sündmuse elluviimise võimekus pole tagatud või ei ole tõendatud. | * Projektimeeskond on komplekteeritud ja/või teenusena sisse ostetud. Projektimeeskond on piisava suurusega projektis kavandatud tegevuste teostamiseks, kuid kõik vajalikud valdkondlikud kompetentsid ei ole piisavalt kaetud või vastutusvaldkonnad ei ole selgelt jaotatud. * Vajalikud valdkondlikud kompetentsid on kirjeldatud üldsõnaliselt, turundustegevuste eest vastutava varasema välisturunduse kogemuse ja piisava kompetentsiga spetsialist ei ole nimeliselt määratletud, eelnev rahvusvahelise sündmuse korraldamise kogemus on olemas organisatsiooni tasandil, kuid mitte meeskonnas tervikuna. * Kaasatud meeskonnaliikmetele (sh vabatahtlikele) pakutakse koolitust või muid samaväärseid tegevusi kompetentsi tõstmiseks. * Sündmuse elluviimise võimekus on keskpärane. | * Projektimeeskond on komplekteeritud või teenusena sisse ostetud. Projektimeeskond on piisava suurusega ja vajalike kompetentsidega kavandatud tegevuste teostamiseks. Vastutusvaldkonnad ja vastutajad on määratud. * Olemas on vajalikud valdkondlikud kompetentsid, sh turundustegevuste eest vastutav varasema välisturunduse kogemuse ja piisava kompetentsiga spetsialist ja eelnev rahvusvahelise sündmuse korraldamise kogemus. * Kaasatud meeskonnaliikmetele (sh vabatahtlikele) pakutakse koolitust või muid samaväärseid tegevusi kompetentsi tõstmiseks. * Sündmuse elluviimise võimekus on väga hea. |
| **Alakriteerium 2.2: Taotleja finantsvõimekus. Kaal 50%.**  Hinnatakse taotleja finantsvõimekust sündmuse elluviimiseks ja taotleja omafinantseeringu tagamise realistlikkust**.** | Taotleja finantsvõimekus pole piisav, et kindlustada kavandatava sündmuse elluviimine. Omafinantseerimise võimekus pole taotluses tagatud, kulude katmine ei ole tuluallikatega kaetud. | Taotleja finantsvõimekus on piisav, et kindlustada taotluses toodud tegevuste omafinantseerimine. Taotlemise hetkel ei ole sündmuse kogueelarves kulud tuluallikatega kaetud, kuid taotlejal on suure tõenäosusega võimalik kaasata täiendavaid finantsvahendeid kavandatava sündmuse elluviimiseks. | Taotleja finantsvõimekus on piisav, et kindlustada kavandatava sündmuse ellu viimine. Tagatud on vajalik omafinantseerimine ja jätkutegevuste läbiviimine. |

|  |  |  |  |
| --- | --- | --- | --- |
| **KRITEERIUM 3**  **Projekti põhjendatus ja projekti ettevalmistuse kvaliteet – 20% maksimaalsest koondhindest.** | **Puudulik hinnang taotlusele**  **(hinne “0”)** | **Keskpärane hinnang taotlusele (hinne „2“)** | **Väga hea hinnang taotlusele**  **(hinne “4”)** |
| Hinnatakse: kas projekti tegevused on põhjendatud, kas riskid on maandatud; projekti eelarve realistlikkust ja toetuse kasutamise kuluefektiivsust, kas kavandatud tegevused ja lahendused on piisavalt kuluefektiivsed planeeritud tulemuste saavutamiseks. | | | |
| **Alakriteerium 3.1:**  **projekti põhjendatus, riskide maandamine ning projekti terviklik ettevalmistatus. Kaal 50%.**  Hinnatakse projekti ettevalmistust, kas riskid on maandatud. | Projekti tegevused ei ole põhjendatud, ettevalmistustöö on puudulik ning riskid maandamata:   * Tegevuste ajakava ja tegevused ei ole seotud projektis kirjeldatud eesmärkidega. * Sündmuse ettevalmistus ei ole piisav. * Projekti elluviimisega seonduvad riskid on määratlemata või ei ole need asjakohased ning puudub alternatiivne tegevuskava riskide maandamiseks. * Tegevuste elluviimine on seotud suurte riskidega. | Projekti tegevused on iga sündmuse raames põhjendatud, ettevalmistustöö on keskpärane ning riskid osaliselt maandatud:   * Tegevuste ajakava ja eelarve on piisav enamuse taotluses kirjeldatud eesmärkide saavutamiseks ning planeeritud tegevused on seotud sündmuse tegevustega. * Projektis kirjeldatud ettevalmistustöö sündmuse korraldamiseks on piisav. * Sündmuse planeeritud programm on realistlik, kuid tegevused võivad suures osas muutuda. * Projektiga seonduvad riskid on määratletud ning need on asjakohased. Riskide ilmnemisel on taotlejal olemas alternatiivne tegevuskava, kuid kõik riskide maandamise meetmed ei pruugi tagada tegevuste läbiviimist projektis kirjeldatud kujul. * Riskide ilmnemise tõenäosus on keskmine. | Projekti tegevused on iga sündmuse raames väga hästi põhjendatud, ettevalmistustöö on põhjalik ja riskid maandatud:   * Tegevuste ajakava ja tegevused on loogilised. Kõik planeeritud tegevused aitavad kaasa projektis kirjeldatud eesmärkide ja tulemuste saavutamisele. * Sündmuse ettevalmistus on väga hea. * Projektiga seonduvad riskid on määratletud ning riskide maandamiseks on koostatud alternatiivne tegevuskava, mis tagab sündmuse eduka toimimise. * Riskide ilmnemise tõenäosus on minimaalne. |
| **Alakriteerium 3.2: Projekti eelarve ja toetuse kasutamise kuluefektiivsus. Kaal 50%.**  Hinnatakse projekti eelarve realistlikkust ja toetuse kasutamise kuluefektiivsust. | Projekti eelarve ning toetuse raames kavandatavad kulud pole realistlikud ega põhjendatud:   * Projekti eelarve ei ole läbipaistev ja toetatavateks tegevusteks planeeritud kulud ei ole projekti elluviimise seisukohast põhjendatud. * Eelarves välja toodud kõik kulud ei ole realistlikud, toetuse kasutamine pole kuluefektiivne ega mõistlik. * Kavandatav turundustegevuste eelarve kirjeldatud tegevuste teostamiseks ei ole piisav. | Projekti eelarve ning toetuse raames kavandatavad kulud on esitatud üldsõnaliselt:   * Taotluses toodud projekti eelarve on selge, kuid tegevusteks planeeritud kulud ei ole nende elluviimiseks optimaalsed ja/või on osaliselt põhjendamata. * Enamus taotluse eelarves välja toodud kulusid vastavad reaalsele turuhinnale ja toetuse kasutamine on efektiivne. * Kavandatav turundustegevuste eelarve kirjeldatud tegevuste teostamiseks on üldsõnaline. | Projekti eelarve ning toetuse raames kavandatavad kulud on detailsed ja põhjendatud:   * Kõik projekti kulud on optimaalsed ja kuluefektiivsed planeeritud tulemuste saavutamiseks ning projekti elluviimise seisukohast põhjendatud. * Planeeritud eelarve on realistlik ning on selge, milliste arvutuste ja hinnangute alusel on eelarve kokku pandud. * Kavandatav turundustegevuste eelarve kirjeldatud tegevuste teostamiseks on piisav. |